SET ปิดลบ 6 จุด ตาม “ดาวน์ฟิวเจอส์” ดิ่ง 274 จุด วิตก “โควิด-19” พุ่ง จับตาแนวรับ 1,200!
SET ปิดลบ 6 จุด ตาม "ดาวน์ฟิวเจอส์" ดิ่ง 274 จุด วิตก "โควิด-19" พุ่ง จับตาแนวรับ 1,200! โดยดัชนีปิดตลาดวันนี้ ที่ระดับ 1,207.97 จุด ลดลง 5.64 จุด หรือ 0.46% มูลค่าการซื้อขาย 4.16 หมื่นล้านบาท
26 ต.ค. 2563

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,207.97 จุด ลดลง 5.64 จุด หรือ 0.46% มูลค่าการซื้อขาย 4.16 หมื่นล้านบาท ขณะที่ดัชนีดาวโจนส์ล่วงหน้า ณ เวลา 17.22 น. (ตามเวลาประเทศไทย) อยู่ที่ระดับ 27,915 จุด ลบ 274 จุด หรือ 0.97%
10 หุ้นกดดัชนีวันนี้

ด้าน นายวีระวัฒน์ วิโรจน์โภคา ผู้อำนวยการฝ่ายวิเคราะห์หลักทรัพย์ บล.ฟินันเซีย ไซรัส เปิดเผยว่า ตลาดหุ้นไทยวันนี้อ่อนตัวลงตามบรรยากาศการลงทุนที่ไม่ค่อยเอื้อเท่าใดนัก โดยตลาดหุ้นในภูมิภาคเอเชียวันนี้ติดลบเป็นส่วนใหญ่ เช่นเดียวกับตลาดในยุโรปที่เทรดบ่ายนี้ก็ติดลบ เหมือนกับดาวโจนส์ฟิวเจอร์สที่ร่วงไปถึง 300 จุด จากความกังวลมาตรการกระตุ้นเศรษฐกิจของสหรัฐฯที่คาดว่าจะออกมาไม่ทันก่อนการเลือกตั้งในสหรัฐฯ และจำนวนผู้ติดเชื้อไวรัสโควิด-19 ที่พุ่งขึ้นในสหรัฐฯ และยุโรป ทำให้กลับมาสร้างความกังวลอีกครั้ง
ส่วนบ้านเราก็เผชิญแรงกดดันจากปัจจัยการเมืองในประเทศ ซึ่งก็ต้องรอดูว่าจะมีการยกระดับการชุมนุมหรือไม่ เพราะหากชุมนุมแบบนี้ไปเรื่อย ๆ ก็จะไม่มีอะไรเกิดขึ้น พร้อมให้ติดตามการประชุมรัฐสภาสมัยวิสามัญในวันที่ 26-27 ต.ค. และติดตามความคืบหน้ามาตรการกระตุ้นเศรษฐกิจของสหรัฐฯ และติดตามสถานการณ์การแพร่ระบาดไวรัสโควิด-19 รวมถึงผลิตภัณฑ์มวลรวมในประเทศ (GDP) งวดไตรมาส 3/63 ของหลายประเทศที่จะทอยประกาศออกมาในช่วงนี้
สำหรับแนวโน้มการลงทุนในวันพรุ่งนี้ (27 ต.ค.) นายวีระวัฒน์ กล่าวว่า ตลาดฯคงจะผันผวน โดยมีแนวรับ 1,200 จุด ส่วนแนวต้าน 1,223 จุด
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
SCGP   มูลค่าการซื้อขาย    7,075.15 ล้านบาท  ปิดที่  35.50 บาท  เพิ่มขึ้น 0.50 บาท
CPALL  มูลค่าการซื้อขาย    1,641.66 ล้านบาท  ปิดที่  55.50 บาท  ลดลง  1.50 บาท
NER    มูลค่าการซื้อขาย    1,227.40 ล้านบาท  ปิดที่   4.80 บาท  เพิ่มขึ้น 0.04 บาท
PTT    มูลค่าการซื้อขาย    1,046.35 ล้านบาท  ปิดที่  32.25 บาท  ราคาไม่เปลี่ยนแปลง
STA    มูลค่าการซื้อขาย      921.85 ล้านบาท  ปิดที่  32.00 บาท  ลดลง  0.25 บาท
 
ตลาดหุ้นเอเชีย
